2022 9 2
LT
Europos Sąjungos oficialusis leidinys
C 335 A/5
— patirčiai įgyvendinant pokyčius, kuriais siekiama modernizuoti darbo metodus ir procesus pasitelkiant technologijas, — vadovavimo įgūdžiams, gebėjimams kurti ir įgyvendinti naujas strategijas, formuoti būsimus Inovacijų ir informacinių technologijų departamento tikslus, pristatyti ir paaiškinti numatomus rezultatus ir aktyviai bendradarbiauti su kitais departamentais, — motyvacijai ir tarpasmeniniams įgūdžiams, — gebėjimui bendrauti, kalbėti viešai, įtikinti ir derėtis, — iniciatyvumui, proakyvumui ir įrodytam gebėjimui skatinti ir sėkmingai įgyvendinti pokyčius, — gebėjimui atstovauti RK interesams tarpinstituciniu lygmeniu.
Dėl praktinių priežasčių ir siekiant kuo greičiau užbaigti atrankos procedūrą, atsižvelgiant į kandidatų ir institucijos interesus, pokalbis vyks anglų arba prancūzų kalba, priklausomai nuo kandidato (-ės) pasirinkimo.
Per pokalbį bus tikrinama, ar kandidatai, kurių pagrindinė kalba yra anglų arba prancūzų, pakankamai gerai moka kitą oficialiąją Europos Sąjungos kalbą.
Be to, per pokalbį bus vertinamas gebėjimas veiksmingai bendrauti kitomis oficialiosiomis Europos Sąjungos kalbomis (žr. 4 punktą).
Siekiant užtikrinti didžiausią galimą vyresniosios vadovybės įvairovę, jeigu teikiant paraiškas pagal tą pačią kategoriją (29 straipsnio 1 dalies a ir b punktai arba 29 straipsnio 2 dalis mažėjančia pirmumo tvarka) keleto kandidatų privalumai bus lygiaverčiai, pirmenybė bus teikiama kandidatėms moterims arba kandidatams, kurie galėtų padidinti geografinę įvairovę tarp RK vyresniosios vadovybės narių. 7.
Procedūros eiga 7.1.
Paraiškų teikimas Paraiškos turi būti teikiamos tik elektroniniu būdu, ne didesniu kaip 10 MB PDF formatu šiuo adresu: Director-IIT@cor. europa.eu.
Kandidatai, kurie dėl negalios negali pateikti savo paraiškos internetu, gali ją išsiųsti registruotu laišku su gavimą patvirtinančiu dokumentu adresu: Comité européen des régions, à l’attention du chef de l’unité Recrutement et carrière, rue Belliard/Belliardstraat 101, 1040 Bruxelles/Brussel, BELGIQUE/BELGIË,, pažymėję voką Confidentiel – avis de vacance – à ne pas ouvrir par le service courrier, ne vėliau kaip iki 7.2 punkte nurodyto termino (datos patvirtinimu laikomas pašto spaudas ant voko).
Šiuo atveju kandidatai prie savo paraiškos turi pridėti kompetentingos institucijos išduotą pažymą, patvirtinančią jų negalią.
Šių kandidatų taip pat prašytume raštu išdėstyti, ką, jų nuomone, reikėtų padaryti jų dalyvavimui įdarbinimo procedūroje palengvinti.
Vėlesniais etapais RK su šiais kandidatais bendrautų paštu.
RK pasilieka teisę prašyti paaiškinimų dėl toliau prašomų patvirtinamųjų dokumentų.
Paraiškos dokumentuose viršuje turi būti nurodytas pranešimo apie laisvą darbo vietą numeris (COR/AD 14/30 BIS/22).
Su paraiška pateikiami šie dokumentai: — pasirašytas motyvacinis laiškas anglų arba prancūzų kalba su nurodyta data (ne ilgesnis kaip 5 puslapių), kuriame išdėstyta kandidato (-ės) motyvacija eiti Inovacijų ir informacinių technologijų departamento direktoriaus (-ės) pareigas, tai, kaip kandidatas (-ė) supranta iššūkius, kurie departamente iškils ateityje ir kokios yra jo (jos) idėjos tiems iššūkiams įveikti, — atnaujintas gyvenimo aprašymas (Europass forma), — pasirašyta sąžiningumo deklaracija su nurodyta data (žr.
I priede pateiktą formą), kuria patvirtinama, kad įvykdytos 4 punkte išvardytos tinkamumo sąlygos, — pasirašytas II priede pateiktas kontrolinis sąrašas su nurodyta data, — asmens tapatybės dokumento kopija, — diplomo, suteikiančio teisę į atitinkamą pareigų kategoriją (žr.
4 punktą), kopija, — atsižvelgiant į 4 punkte nurodytas sąlygas, kandidatų profesinę patirtį įrodančių dokumentų, kurie leistų tą patirtį patikrinti, kopijos, — pasirašytas III priedas su nurodyta data.